Publication: Magyar Közlöny
Issue: MK-1998-95 (Year: 1998, Number: 95)
Era: 1990-2004
Section: termelési költségeinek fedezetére felvett hitelek után, beleértve a 18/1998. (IX. 1.) FVM rendelet alapján az egyéves
Paragraph Index: 160

2. § Az FM r. 2. §-ának (4) bekezdése helyébe a következő rendelkezés lép: „(4) Az (1)—(3) bekezdésben foglalt kamattámogatás mértéke — az eredeti hitelszerződés szerinti időszakra — a hitelszerződés megkötésekor érvényes jegybanki alapkamat (a továbbiakban: jegybanki alapkamat) negyven százaléka. Az 5. § (1) bekezdés a)—d) pontjában meghatározott termények termelési költségeinek fedezetére felvett, a 2. § (1) bekezdésében foglaltak alapján meghosszabbított (megújított) hitel esetében a meghosszabbított hitelszerződés időtartamára a kamattámogatás mértéke a jegybanki alapkamat száz százaléka. A meghosszabbításra (megújításra) került hitelek esetében a további egy évvel történő meghosszabbítás időpontjában érvényes jegybanki alapkamatot kell irányadónak tekinteni, melynek mértékét a módosított hitelszerződésen fel kell tüntetni. A kamattámogatás kiszámításának módját a 6. számú melléklet tartalmazza.”

Source: https://magyarkozlony.hu/hivatalos-lapok/8a2aca142b9d09eccafd604ebe4974531b385917/dokumentumok/259e0bac8e94e96b2c630412ef1c54ae72dc54aa/letoltes